cyanic-selkie/wikianc huggingface dataset:
U.S. Transportation Command
Underliggende avdelinger
Hærens Surface Deployment and Distribution Command (SDDC) er TRANSCOMs landtransportavdeling, med ansvar for deployering og distribusjon av materiell over land. SDDC har avdelinger ved 24 havner over hele verden, og disponerer 10 000 containere og 1350 jernbanevogner.
Trehørningsvassdraget
Trehørningsvassdraget er et vassdrag i Bærumsmarka i Bærum, som strekker seg fra Trehørningen på Krokskogen via Byvatnet og Småvann til Aurevann og Veslelva. Vassdraget munner ut i Lomma og er dermed en del av Sandviksvassdraget.
Herkules (film)
Priser
Den ble tildelt tre priser ved Annie Awards.
Trehørningsvassdraget
Drikkevannforsyning i Bærum
Vassdraget er en sentral del i Bærums vannforsyning. I 1968 sprengte Bærum kommune en tunnel fra Søndre Heggelivatnet på Krokskogen til Trehørningen og økte dermed tilgangen på drikkevann til sitt ledningsnett.
Asker og Bærum Vannverk henter vann fra Trehørningen og Heggelivassdraget. Dette dekker omtrent 60 % av drikkevannsforsyningen i Bærum kommune, mens de resterende 40 % hentes fra Holsfjorden og et lite lokalt vannverk på Sollihøgda.
Westland Sea King
Spesifikasjoner
Ytelse
15. desember
15. desember er den 349. dagen i året og den 350. i skuddår. Det er 16 dager igjen av året.
Navnedag
Hilda, Hilde
Oslomarkas Fiskeadministrasjon
Oslomarkas Fiskeadministrasjon, eller OFA, ble stiftet i 1936 og driver fiskekultivering i Oslomarka. Administrasjonen ble til etter et initiativ fra Arbeidernes Jeger og Fiskeforning og Oslo Sportsfiskere for å gjøre fisket i Oslomarka mer tilgjengelig for allmennheten og for å samkjøre administrasjonen til lokale jeger- og fiskeforeninger med oppdrett og fiskeutsettinger.
OFA administrerer kultiveringen av mer enn 400 vann og driver i tillegg organisering av krepsefiske for Oslo kommune samt har oppsyn med og kultivering av Akerselva. Administrasjonens inntektsgrunnlag er hovedsakelig basert på inntekter fra salg av fiskekort og krepsekort samt salg av egne publikasjoner. Den øvrige støtten kommer fra Oslo kommune.
15. desember
Fødsler
Se flere som er født 15. desember i Kategori:Fødsler 15. desember.
Dødsfall
Se flere som døde 15. desember i Kategori:Dødsfall 15. desember.
Kvalifikasjonskrav
Denne egnetheten kan være tekniske og faglige forhold, såvel som finansielle og økonomiske forhold. Jo mer krevende ytelsen og leveransen er, desto strengere krav kan det settes til leverandørenes kvalifikasjoner. Tekniske og faglige kvalifikasjoner kan være bl.a. erfaring fra slike leveranser, tilstrekkelig kapasitet med personell og maskinelt utstyr.
Kvalifikasjonskravene stilles i konkurransegrunnlagene, der det bl.a. kan være angitt hvordan leverandørene skal dokumentere sine kvalifikasjoner når de sender inn anbud eller tilbud. En konkurranse kan deles opp i en forutgående prekvalifisering som holdes før tilbyderne inngir tilbudene med priser og den ytelsen som skal bli levert.
Det går et prinsipielt skille mellom kvalifikasjonskrav og tildelingskriterier. Mens kvalifikasjonskravene gjelder forhold ved leverandøren, så gjelder tildelingskriteriene forhold ved ytelsen som tilbys. Tildelingskriterier angir særlig hvordan innbyderen til konkurransen vil vurdere tilbudt pris, kvalitet, service og andre fordeler av økonomisk karakter ved tilbudene.
Nadezjda Talanova
Noskova ble olympisk mester i skiskyting under vinter-OL 1994 i Lillehammer. Hun var med på stafettlaget til Russland som vant 4 x 7,5 km stafett for damer, foran Tyskland og Frankrike. De andre på laget var Luiza Noskova, Natalja Snytina og Anfisa Reztsova.
Modern Records
Modern Records er et amerikansk plateselskap. Det ble grunnlagt i 1945 av Bihari brødrene i Los Angeles. Katalogen til Modern er i dag eid av Ace Records.
Luftsmitte
Det har siden 2020 vært en faglig debatt om covid-19 kan spres ved luftsmitte. NHI skrev i mars 2020 med at det er usikkert om eller i hvilken grad covid-19 spres med aerolsoler. FHI konkluderte i oktober 2020 med at dråpesmitte er viktigste smittevei for covid-19, mens luftsmitte kan skje i spesielle situasjoner særlig for eksempel i lukkede rom med lite ventilasjon. Dråper større enn 100 µm faller normalt til bakken innen 2 meter fra personen. Små dråper (mindre enn 100 µm) kan forbli svevende i luften i flere sekunder eller timer omtrent som tobakksrøyk.
Musikkonservatoriet i Tromsø
Musikkonservatoriet er et institutt ved Norges arktiske universitetsmuseum og akademi for kunstfag (UMAK) tidligere Det kunstfaglige fakultet, Universitetet i Tromsø. Musikkonservatoriet tilbyr utøvende og pedagogiske utdanninger og et bredt utvalg av videreutdanningstilbud i musikk og drama. I tillegg bidrar Musikkonservatoriet til med emner innenfor musikk og drama tilpasset UiTs lærerutdanninger.
Konservatoriet har undervist i rytmisk musikk siden 2003.
Oppstart
Tromsø Musikkskoles konservatorieklasse ble opprettet i 1970 og etter "langvarige konferanser og kompliserte forhandlinger med Tromsø kommune og departemente" ble konservatorievirksomheten skilt fra Tromsø Musikkskole ved formannskapsvedtak 4. oktober 1971. Samme dag ble aksjeselskapet Tromsø Musikkonservatorium stiftet, "med formål å drive musikkonservatorium, med fremtidig tilpassing til de aktuelle behov." Aksjeselskapet ble formelt stiftet av 9 privatpersoner som tegnet seg for til sammen 20 aksjer pålydende til sammen kr. 10.000. I den håndskrevne stiftelsesprotokollen er det først skrevet Nordnorsk Musikkonservatorium, men Nordnorsk er strøket over og erstattet med Tromsø. Utstedelsen av aksjebrevene skjedde først 11. januar 1972, og da var eierforholdene noe endret. Aksjeeiere var da: Victor Rostin Svendsen var musikkonservatoriets første rektor. Undervisningen ble drevet etter fagplaner fra Oslo Musikkonservatorium, som var forløperen for Norges musikkhøgskole. Musikkonservatoriet hadde 2 linjer, 3-årig faglærerutdanning i musikk og 4-årig musikkpedagogisk utdanning. Studenttallet høsten 1971 var 20. Den 6. desember 1971 ble Tromsø Musikkonservatorium A/S godkjent som tilskottsberettiget etter privatskoleloven, som var vedtatt året før.
I 1975 endres navnet fra Tromsø Musikkonservatorium til Nordnorsk Musikkonservatorium. Høsten 1976 overtok Bernt Johan Ottem som rektor, etter å ha vært inspektør siden skolen ble opprettet.
Reddende engler
I mai 1977 ble det avholdt et møte med representanter fra departementet, ordfører i Tromsø kommune og fylkesordførerne i Troms fylke og Nordland fylke for å drøfte musikkonservatoriets vanskelige økonomiske situasjon. Også Finnmark fylke var invitert, men møtte ikke. Resultatet av møtet ble at departementet påtok seg å dekke underskuddet fra 1974, og det ble forventet at Nordland og Finnmark gikk inn med delvis dekning av underskudd fra 1975 og deretter finansiering av en fast andel av budsjettet fra 1976. Fram til da var det Tromsø kommune og Troms fylke som alene hadde stått for den delen av budsjettet som ikke ble dekket av staten, mens musikkonservatoriet nå skulle bli et nordnorsk fellesansvar. Det ble enighet og "elevene og lærere kunne puste lettet ut". Staten overtok i 1979 det fulle økonomiske ansvar for Nordnorsk Musikkonservatorium. Konservatoriet drives fortsatt dette året som privatskole, eid og styrt av aksjeselskapet, men kommer likevel gradvis inn under det regionale høgskolestyret i Troms.
Latinskolen i brann
De første 8 årene holdt konservatoriet til i den gamle Latinskolen i Tromsø sentrum. Natt til 7. januar 1979 brant Latinskolen og alt materiell gikk tapt. Undervisning og administrasjon ble spredt over hele byen. Virksomheten ble forvaltningsmessig fullt ut overtatt av staten som en statlig høgskole i 1980 og ble med dette det første statlige musikkonservatoriet i landet. Ketil Vea overtok som rektor i 1985, Poul Erik Hansen hadde da vikariert som rektor for Bernt Johan Ottem i til sammen 3 år, og i oktober 1985 flyttet konservatoriet sammen med Tromsø Musikkskole inn i nye lokaler i Krognessveien. Fra 1989 overtok Kjetil Solvik som rektor, og ble i stillingen fram til sammenslåingen med de øvrige høgskolene i Tromsø til Høgskolen i Tromsø i 1994. Musikkonservatoriet inngår etter denne omorganiseringen som hoveddelen av Avdeling for kunstfag ved Høgskolen i Tromsø. Ved behandlingen av statsbudsjettet for 1996 vedtok flertallet på Stortinget å gi startbevilgning til påbygg i Krognessveien, (et behov som ble meldt inn allerede i 1988), og byggingen ble satt i gang i april 1996, med planlagt ferdigstillelse våren 1997.
Utdanning i kirkemusikk
I 1972 ble det vurdert å opprette kirkemusikkutdanning og en 1-årig videreutdanning for lærere men først høsten 1977 ble det igangsatt en 1-årig kirkemusikkutdanning. Etter to år i Tromø ble denne utdanningen flyttet til Bodø, men fortsatt som en del av Nordnorsk Musikkonservatoriums virksomhet. Utdanningen ble lagt ned etter et par år. I 1997 ble det satt i gang et initiativ for å bygge opp et praktisk-kirkelig kompetansesenter i Tromsø. Det førte til opprettelsen av Kirkelig utdanningssenter i nord for å bøte på mangelen på kirkemusikere i landsdelen. I konservatoriets konsertsal var det satt av plass til et orgel som ble innviet i 1999, og senere ble det også bevilget midler til et kirkeorgel plassert i Grønnåsen kirke. Høgskolen bidro med midler til to øveorgler i tillegg til et mobilt lite orgel, og dermed hadde Tromsø nesten fordoblet antallet orgeler. Skolen har i dag utdanningstilbud som gir rett til tittel som kantor i Den Norske Kirke.
Gabriel de Grammont
Gabriel de Grammont (født 1486, død 26. mars 1534) var en av den katolske kirkes kardinaler. Han var biskop av Tarbes, og kong Frans I av Frankrikes ambassadør ved Pavestolen.
Han ble kreert til kardinal 8. juni 1530 av pave Klemens VII, med San Giovanni a Porta Latina som tittelkirke, men opterte senere for Santa Cecilia.
Pornostjerne?
Pornostjerne? er en dokumentarfilm som følger en ung kvinne, Vanessa, i sin søken etter kjærlighet. Filmen begynner med at hun oppsøker og innleder et forhold til den norske pornostjernen Thomas Rocco Hansen. Filmen er laget av John Sullivan.
Slaget ved Helsingborg 1362
Bakgrunnen
Valdemar Atterdag hadde vist seg som en listig konge, men var også en arrogant, brutal og ærgjerrig mann. De tyske handelsbyene på Østersjøskysten hadde bygget et handelsnettverk og Gotland var svært viktig i dette. I 1362 allierer flere hanseatiske byer seg med både Sverige og Holstein mot Danmark. I juni 1362 seilte en stor flåte fra Lübeck med kurs mot Øresund.
Forspillet
Lübecks borgermester Johan Wittenborg kommanderte flåten, bestående av 27 kogger og 25 snekker hvorav fem fartøyer var bekostet av Magnus Eriksson, konge av Sverige. Magnus kom til Øresund i tråd med den tidlige enigheten om å angripe det viktige holdepunktet Helsingborg med en styrke på 2 730 mann og beleiringsmaskiner. Byen var ansett som nøkkelen til Skåne. Man hadde også vært enig om å angripe København, men Wittenborg, som uten erfaring som admiral, lot seg overtales til å gå etter Helsingborg. Da blottstilte han også ryggen for danskene.
Valdemar Atterdag hadde bygget opp et nytt system for mobilisering av skip til krigsformål etter at leidangen som system hadde blitt avløst på første halvdelen av 1300-tallet av Erik Menved. Han rekvirere nå skip fra kjøpstedene som blir forpliktet til å stille skip sammen med lensmennene og kunne i 1349 ha en flåte for et angrep på Mecklenburg. Ved 1358 var den danske flåten blitt en respektabel motstander som skremte en mecklenburgsk hær fra å ta seg over Øresund til København. I 1361 kunne hans flåte frakte en hær på 2 500 mann i tillegg til besetningene.
Wittenborg gikk i land og begynte å beleire den viktige festningen i Helsingborg for de neste fire ukene framover. Samtidig ble en svensk hær forberedert av Magnus Eriksson. Norge under Håkon 6. Magnusson var ikke militært involvert selv om norsk støtte kunne ha store negative konsekvenser for danskene.
Slaget
Med et tap på 12 store kogger med store forråd og med mange viktige stormenn tatt til fange var nederlaget katastrofalt for Lübeck. Men i seierens øyeblikk etter usedvanlige intense kamper var kongen og hans sønn skadet under et voldsomt bombardement med blidesten og steinkuler. Mens Valdemar Atterdag kom seg fikk hans sønn varige mén av sine sår og som til slutt skulle ta livet av ham ett år senere. For Valdemar Atterdag var seieren dyrkjøpt. Kun hans datter Margrete kunne fortsette hans slekt.
Etterspillet
Byborgernes vrede over nederlaget ble først tilfredsstilt da Wittenborg ble halshogd foran sitt eget rådhus i Lübeck. Samtidig gikk Magnus Eriksson i forlik med Valdemar Atterdag som sikret Danmark de østdanske landskapene mot å avstå Nordre Halland til Sverige. I 1364 kom hanseatene og danskene til enighet om løsepenger for fangene som var tatt til fange under sjøslaget. 202 000 mark ble betalt. Som en senere konsekvens gjorde de svenske adelige opprør mot Magnus Eriksson og startet en krig som Danmark i 1365 igjen blandet seg inn.
I Vordingborg i 1365 ble det sluttet fred mellom Danmark og hanseatene, men bare to år senere den 11. november 1367 danner 77 byer alliansen Hansaforbundet for å stå opp imot mot Valdemar Atterdag av Danmark. Det ble starten på en århundrelang konflikt mellom de hanseatiske byene og de skandinaviske kongedømmene som først sluttet på begynnelsen av 1500-tallet.
Holmlia holdeplass
Holmlia holdeplass er et stoppested i Oslo kommune på Østfoldbanen som ble åpnet i 1932. I 1982 ble en helt ny holdeplass bygget 350 m nærmere Oslo. Stasjonsområdet med trappen er tegnet av NSB Arkitektkontor v/ Arne Henriksen. Prosjektet mottok Houens fonds diplom for 1988. Holdeplassen er utstyrt med heis og mobile ramper for funksjonshemmede. Den er på størrelse med Lysaker og Drammen når det gjelder antall togpassasjerer, og ble pusset opp vinteren 2010/11.
Stasjonen betjenes frem til 10. desember 2022 av Vys lokaltog L2 og L2x mellom Stabekk og Ski, og L21 mellom Stabekk og Moss.
Fra 11. desember 2022 vil kun L2 betjene stasjonen, men da doble frekvensen til kvartersavganger mot både Stabekk/Lysaker og Ski ordinært og 6 avganger i timen i rushtiden. L21, som endrer linjenummeret til R21, vil benytte nye Follobanen uten stopp på Holmlia.
Lyngdal Cup
Turneringen ble avholdt første gang i 1981, og har siden da vokst fra 16 lag til rundt 200 lag. Tall fra 25-årsmarkeringen viste et totalt overskudd siden oppstarten på rundt 11 millioner kroner. Overskuddet har bidratt til å bygge og vedlikeholde Lyngdal Stadion, et idrettsanlegg som Ivar Hoff under et besøk i Lyngdal beskrev som «Norges fineste breddeidrettsanlegg».
Turneringsplan
Det spilles 7er-fotball i alle klasser, og hver kamp varer i 2 x 18 minutter.
Jógvan Poulsen (lagmann)
Jógvan Poulsen, Lagmann på Færøyene i to perioder fra 1654 til 1655, og fra 1662 til 1677.
Jógvan Poulsen var færøying og gift med datteren av tidligere Lagmann Jógvan Justinusson. Poulsen var opprinnelig bonde i Oyri, før han ble valgt til leder av Lagtinget. Kong Frederik III ønsket derimot ikke Poulsen som Lagmann og erstattet ham med dansken Balzer Jacobsen, en av Christoffer Gabels støttespillere. Gabel hadde på denne tiden monopol på handel til og fra Færøyene, noe som ledet til en vanskelig situasjon på øyene. Jacobsen var Lagmann frem til 1661, da Jógvan Poulsen igjen overtok embetet.
Hans sønn, Jákup Jógvansson, ble senere også Lagmann på Færøyene.
Fredrik Rosing Bull
Fredrik Rosing Bull (født 25. desember 1882, død 7. juni 1925) er kjent for å ha utviklet en forbedret hullkort-maskin. Han regnes av noen som Norges første IT-gründer.
Etter examen artium 1904 tok han eksamen i 1907 som byggingeniør fra Kristiania tekniske skole. Han jobbet så innen assuranse (forsikring) og varmetekniske installasjoner, før han fra 1916 ble ansatt i Storebrand der han jobbet med statistiske analyser for forsikringsformål. Her ble han omkring 1917 interessert i hullkort-teknologi. Han utviklet sin egen hullkortmaskin til bruk i Storebrand. Denne som delvis brukte IBM-deler, var ferdig i april 1921, til en pris av 20 000 kroner.
Han ga seg i Storebrand i 1922 for å starte eget firma. Fra 1922 bygde han maskiner med norske deler, med hjelp av ingeniør Reidar Knutsen i A/S Oka. Flere institusjoner kjøpte hans maskiner (tilsammen 14 ble bygd), inntil han plutselig ble syk i 1924 og døde året etterpå.
Arbeidet ble videreført av partneren Knut Andreas Knutsen (1888–1983) som var bror av Reidar. I 1931 ble det franske selskapet H W Egli-Bull startet, med Knutsen som direktør. Dette ble fra 1933 videreført i Compagnie des Machines Bull, basert på patentene til Bulls hullkortmaskin. Groupe Bull er fortsatt kjent for stormaskin-systemer i samarbeid med NEC, GE, Honeywell og andre industripartnere.
Navnet til Fredrik Rosing Bull lever videre gjennom Rosing-prisene, som er en slags Oscar-utdeling for norsk IT-bransje. Rosing-prisene deles ut av Den Norske Dataforening.
Familie
Han var sønn av Ole Bornemann Bull (lege) (1842–1916) og Marie Cathrine Lund (1843–1884). Fredrik Rosing Bull var halvbror til diplomaten Jens Bull. Fredrik giftet seg 23. juni 1909 med skuespilleren Olaug Piro (1884–1925).
Masashi Tashiro
Masashi Tashiro (田代 まさし, Tashiro Masashi) (født 31. august 1956) er en japansk fjernsynskomiker og tidligere medlem av popgruppen Rats & Star hvor han sang tenor. Han regisserte også en film før bandet ble oppløst.
Tashiro var for en periode stemt fram som nummer 1 i det amerikanske magasinet Time Magazines «Årets person på Internett for 2001». Etter å ha fått flere stemmer enn Osama bin Laden og George W. Bush ble han fjernet fra avstemningen etter overveielse fra Times redaksjon.
Etter at han var kjent som fjernsynsunderholder og komiker ble han i september 2000 arrestert for å ha filmet opp under kvinners skjørt, noe som var begynnelsen på hans problemer med loven ved at han senere har blitt flere ganger arrestert i forbindelse med narkotika.
Filip II August av Frankrike
Filip II August (fransk Philippe II Auguste) (født 21. august 1165 i Gonesse, død 14. juli 1223 i Mantes, begravd i klosterkirken Saint-Denis) var konge av Frankrike fra 1180 til sin død. Han var sønn av Ludvig VII av Frankrike og Adèle av Champagne. Han fikk opprinnelige tilnavnet Dieudonné – «Gudsgaven» – da han var den første sønnen til Ludvig VII sent i dennes liv.
Konsolidering av de kongelige områder
Hans eldste sønn, Ludvig, ble født den 5. september 1187 og arvet Artois i 1190 da hans mor Isabella døde.
Krig med vasallene
I 1181 gikk Filip i krig med greven av Flandern, Filip av Alsace. Filip greide å imøtegå grevens ambisjoner ved å bryte hans allianse med Henrik I, hertug av Brabant, og Filip av Heinsberg, erkebiskop av Köln. I juli 1185 bekreftet trakten i Boves at den franske kongen fikk Vermandois, Artois, og Amiénois.
I 1184 herjet Stefan I av Sancerre og hans brabantske leiesoldater området Orléanais. Filip beseiret ham med støtte fra krigerorganisasjonen Confrères de la Paix («Fredens brorskap»)
Krig med Henrik II
Filip begynte også å våge seg med krig mot Henrik II av England som også var greve av Anjou og hertug av Normandie og Aquitaine i Frankrike. To år med krigføring (1186–1188) uten at det ble en avgjørelse. Filip allierte seg opprinnelig med Henriks unge, ambisiøse sønner, blant annet Rikard og Johan, som hadde gjort opprør mot sin far. Imidlertid, nyheten om at Jerusalem hadde falt for muslimene og Saladin, fulgt av Henrik IIs død, avledet oppmerksomheten fra konflikten med England og Angevin-riket.
Filip var nære venner med samtlige av Henriks sønner og han benyttet dem til å hisse opp til opprør mot deres far, men vendte seg mot båe Rikard og Johan etterhvert som de overtok den engelske tronen. Med Henrik den unge konge og Geoffrey II, hertug av Bretagne, forble han venner inntil de døde. Faktisk ble det påstått at under gravferden til Geoffrey ble han så sorgtung at man måtte holde ham tilbake for at han ikke skulle kaste seg i graven.
Det tredje korstog
Av større betydning for den franske konge var at Filip av Alsace, som holdt grevskapet Vermandois, noe som truet å avspore traktaten i Gisors som kong Filip hadde forhandlet fram for isolere den mektige fraksjonen Blois-Champagne. Filip besluttet å reise tilbake til Frankrike for avgjøre rekkefølgen i Flandern. Denne beslutning ble dårlig likt av Rikard som skal ha uttalt: «Det er en skam og uredelig av min herre om han drar uten å gjøre ferdig det som førte ham hit. Men dog, om han befinner seg i dårlig helse, eller er redd for å dø her, la hans vilje skje!»
Den franske hæren på rundt 10 000 mann (sammen med rundt 5 000 sølvmark for å betale soldatene) ble igjen i Outremer (et fast fransk begrep for å være oversjøisk) under kommando av Hugo III, hertug av Bergund. Den 31. juli 1191 dro kong Filip og hans fetter Pierre av Courtenay, greve av Nevers, tilbake til Genova og derfra tilbake til Frankrike. Denne beslutningen hadde også sin årsak i realisering av at så lenge som Rikard I av England var bundet opp med krig i Det hellige land var de engelske besittelsene i Frankrike sårbare for angrep. Etter Rikards forsinkede tilbakereise fra korstoget brøt det ut krig mellom England og Frankrike om herredømmet over de engelskkontrollerte områdene i dagens Frankrike.
Krig med kong Johan
I mai 1200 signerte kong Filip traktaten i Le Goulet med Rikards etterfølger kong Johan av England, den yngste sønn av Henrik II, nå også hertug av Normandie. Traktatens hensikt var å bringe fred til Normandie ved å avgjøre grensetvistene for det sterkt redusert hertugdømmet og vilkårene for Johans vasallforhold for det og Anjou, Maine, og Touraine. Johan gikk med tunge vilkår i utbytte for at Filip aksepterte Johan som konge av England, noe som formelt utelukket Arthur I, hertug av Bretagne, Johans nevø, og som Filip tidligere hadde støttet. Han anerkjente også Johans overhøyhet av hertugdømmet Bretagne. For å besegle avtalen ble et ekteskap mellom Blanka av Castilla, Johans niese, og Ludvig, Filips sønn.
Til tross for traktaten ble krigen ikke forhindret. I 1202 krevde misfornøyde baroner den franske kongen å stevne kong Johan til å svare på deres anklager og da den engelske kongen nektet fratok Filip ham de franske områdene. I løpet av to år hadde det meste av Normandie og områdene i Angevin, inkludert det meste av Aquitaine, blitt erobret. Krigen som ble kalt for «Bouvines-krigen» fortsatte inn i det neste tiåret inntil Filip vant en avgjørende seier i slaget ved Bouvines (1214) over en sammenslutning av styrker som omfattet keiser Otto IV av Det tysk-romerske rike og Ferdinand, greve av Flandern. Slaget var avgjørende i å tilrettelegge en ordning i den vesteuropeiske politikken i både England og Frankrike. I England var den beseirete kong Johan såpass svekket at han snart ble nødt til å underkaste seg engelske baronenes krav og signere Magna Carta som sikret folket rettigheter overfor kongen og etablerte en felles lov. For Filip var slaget medvirkende til å danne en sterk og sentralisert kongemakt som kom til å karakterisere Frankrike helt fram til den første franske revolusjon.
Ekteskapelige problemer
I mellomtiden hadde Filip søkt en ny brud. Innledende avtale hadde blitt nådd for ham til å gifte seg med Marguerita av Genève, datter av Vilhelm I, greve av Genève, men den unge brudens reise til Paris ble forstyrret av Thomas I av Savoia som kidnappet henne og giftet seg med henne under påskuddet at kong Filip allerede var gift. Filip greide til slutt å oppnå et tredje ekteskap den 7. mai 1196 til Agnes av Merania fra Dalmatia i dagens sørvestre Kroatia (ca. 1180 – 29. juli 1201). Deres barn var Marie (1198 – 15. oktober 1224) og Philippe Hurepel (1200–1234), greve av Clermont og til slutt også greve av Boulogne ved ekteskap.
Pave Innocens III (1198 – 1216) erklærte Filip II Augusts ekteskap til Agnes for ugyldig og annullert da han fortsatt var ektet til Ingeborg. Han beordret kongen å skille seg fra Agnes, og da han så ikke gjorde ble Frankrike lagt under interdikt i 1199. Dette fortsatte fram til 7. september 1200. På grunn av press fra paven og fra Ingeborgs bror, kong Valdemar II av Danmark (1202 – 1241), tok kong Filip til slutt Ingeborg tilbake som sin dronning, men først i 1213.
De siste årene
Forståelig nok vendte Filip det døve øret til paven da han ble spurt om kjettere i Languedoc, og da pave Innocens III krevde korstog mot katarene i 1208 gjorde Filip intet for å støtte det, men heller intet for å forhindre det. Krigen mot katarene endte ikke før i 1244 da deres siste festning ble erobret. Fruktene av katarenes nederlag ble høstet av Filips sønn Ludvig VIII og sønnesønnen, Ludvig IX, ved at sørlige Frankrike kom inn under den franske kronen. Fra 1216 til 1222 meglet Filip i krigen om arverekkefølgen i Champagne og bidro til krigstoktene til Eudes III, hertug av Burgund, og Fredrik II av Det tysk-romerske rike kom til en avslutning.
Filip II August kom til å spille en betydelig rolle i et av de mest nyskapende århundrene i middelalderen i henhold til arkitektur og utdannelse. Med Paris som sin hovedstad fikk han de viktigste gjennomfartsvegene dekket med brostein, bygget et sentralt marked, Les Halles, og fortsatte byggingen av den gotiske katedralen Notre-Dame, konstruerte Louvre som en festning og ga et charter til Universitetet i Paris i 1200. I 1224 skrev den franske poeten Henri d'Andeli et dikt om den store vinsmakerkonkurransen som kong Filip hadde bestilt, Vinslaget (La Bataille des Vins).
Filip II August døde 14. juli 1223 ved Mantes og ble gravlagt i klosterkirken Saint-Denis. Filips sønn med Isabella av Hainaut, Ludvig VIII, ble hans etterfølger.
Familie og barn
Filip II var gift med:
Hans sønn fra første ekteskap var Ludvig VIII av Frankrike, gift med Blanka av Kastilien. Fra det tredje ekteskapet hadde han sønnen Philippe Hurepel. Dessuten hadde han en datter, Marie, med Agnes.
I fiksjonen
Kong Filip opptrer som figur i William Shakespeares historiske teaterstykker Kong Johan. Han er også en figur i James Goldmans skuespill The Lion in Winter som også fremmer den historiske teorien at han og Rikard Løvehjerte hadde et homoseksuelt forhold. I filmutgaven av The Lion in Winter (1968) som nedtonet det homoseksuelle aspektet i skuespillet ble Filip spilt av Timothy Dalton. I en TV-versjon fra 2003 som resirkulerte den samme fortellingen ble Filip spilt av Jonathan Rhys Meyers.
Oriol Romeu
Oriol Romeu Vidal (født 24. september 1991) er en spansk fotballspiller som spiller for.
Chelsea FC
Den 22. juli 2011 ble det rapportert at Romeu var klar for Chelsea. Den påfølgende dagen ble han enig om overgangen. Han måtte imidlertid vente på å ta den medisinske testen og diskutere personlige betingelser, fordi han spilte U20 VM for Spania. Den 4. august annonserte Chelsea på sin offisielle hjemmeside at de hadde signert Romeu på en 4-årskontrakt. Den 12. august ble Romeu tildelt draktnummer 6 for 2011/2012-sesongen.
Valencia CF
Den 12. juli 2013 ble det offentliggjort at Romeu ble lånt ut til den spanske klubben Valencia CF for 2013/2014-sesongen.
Bankregisternummer
Bankregisternummer utgjøres av de første fire sifrene i et norsk bankkontonummer. Nummeret identifiserer både bank og filial/avdeling. Bankplassregisteret gir opplysninger om hvilke bankregisternummer hver bank disponerer.
Alonzo Babers
Alonzo Carl Babers (født 31. oktober 1961 i Montgomery, Alabama) er en amerikansk tidligere friidrettsutøver.
Under OL 1984 i Los Angeles vant han 400 meter på tiden 44,27, foran Gabriel Tiacoh og landsmannen Antonio McKay. Han var også med å vinne stafetten for USA, sammen med lagkameratene Sunder Nix, Ray Armstead og Antonio McKay.
FA-cupen 1948/49
FA-cupen 1948/49 var den 68. sesongen av den engelske FA-cupen. Wolverhampton Wanderers slo Leicester City med 3–1 i finalen på Wembley.
Le Plus Grand Français de tous les temps
Le Plus Grand Français de tous les temps (Den største franskmann gjennom alle tider) var et TV-program som gikk på kanalen France Televisions i starten av 2005. Programmet var basert på BBCs 100 Greatest Britons. Franske seere ble spurt hvem de anså som den største franskmann. Programmet ble ledet av Michel Drucker og Thierry Ardisson og den siste episoden ble utsendt fra Frankrikes senat.
Vinneren ble tidligere president og leder av Frie Frankrike-beveglesen, Charles de Gaulle.
Skiforeningen
Foreningen til Ski-Idrettens Fremme – Skiforeningen – er en av Norges største og eldste friluftsorganisasjoner med om lag 72 000 medlemmer. Skiforeningen skal inspirere flere til økt aktivitet i Marka og Holmenkollen hele året.
Generalforsamlingen, som avholdes hvert år, er foreningens øverste myndighet. Fra stiftelsen i 1883 har hovedintensjonen vært å arbeide for «utbredelse av ski-idrett og annet friluftsliv. Foreningen formidler skihistorie og arrangerer skirenn i Holmenkollen. Foreningen er åpen for alle."
Et aktivt ansvar for tilrettelegging, bruk og vern av Oslomarka, er sentralt i foreningens drift. Foreningens arbeid med å tilrettelegge Marka finansieres i all hovedsak av medlemskontingenten og støtte fra samarbeidspartnere. Foreningen merker og preparerer 2600 km med skispor i Oslomarka og 18 tilstøtende kommuner på Østlandet. Nedslagsfeltet for tilretteleggingsarbeidet som foreningen gjør, når ca. 1,2 millioner mennesker. I tillegg tilrettelegger foreningen for sykling i Marka gjennom merking av sykkeltraseer, drift av sykkelbuss fra Oslo til Ringkollen og vedlikehold av trillestier.
Foreningen fremmer skiidretten gjennom å drifte Norges eldste og største skiskole, og arrangerer Holmenkollmarsjen og Barnas Holmenkolldag, som er verdens største barneskirenn. Skiforeningen tilrettelegger for hverdagsidretten i Holmenkollen nasjonalanlegg, hvor det er idrettsarrangement og andre aktiviteter hele året. Foreningen eier Skimuseet og driver Holmenkollen kultur- og turistanlegg, som er Norges mest besøkte turistanlegg.
Skiforeningen arrangerte Holmenkollrennene siden 1892, senere World Cup Nordisk Holmenkollen. Dette arrangeres i dag av Holmenkollen skifestival.
Historie
Utover 1890-tallet holdt foreningen møter for turløpere i marka og på fjellet. Det var behov for råd om utstyr, klær og smørning. Skigåing var på denne tiden blitt trendy. Skiturer på fjellet ble populære og etterspørsel etter overnattingssteder økte. Skiforeningen åpnet enkelte hytter i Jotunheimen til jul og påske rundt forrige århunderskifte. Den norske Turistforening åpnet sin første hytte i 1907.
Stuer og hytter
I 1926 ble Kikutstua bygd på Kikut i Nordmarka, et serverings- og overnattingssted eid av Skiforeningen og drevet av et bestyrerpar. Kikutstua ble bygget ut og pusset opp i 2011. Skiforeningen eier eller driver en rekke stuer.
Holmenkollmedaljen
Siden 1895 har Skiforeningen delt ut Holmenkollmedaljen, regnet som den høyeste utmerkelsen innen norsk skisport.
Shave ice
Shave ice eller barbert is er en type vann-is som er veldig fint kuttet opp slik at den kan smakssettes med safter som lett absorberes av isen. Isformen har sin opprinnelse på Hawaii, der shave ice ofte blir solgt i kjegleformete kopper som forfriskning. Andre engelske betegnelser på tilsvarende kan være snow cone («snø-kjegle»), som fremstår nesten som det samme, men hvor isen er oppstykket i grovere biter.
Historikk
Shave ice har sitt opphav på Hawaii, der det på 1920- og 1930-tallet innvandret japanere for å arbeide på sukker- og ananasplantasjene. Hawaii har et varmt klima og shave ice ble blant plantasjearbeiderne benyttet som forfriskning i pauser i arbeidet. Plantasjearbeiderne benyttet machete til å skalle av isflak fra en stor isblokk. Isflakene ble samlet i kopper og forskjellige fruktsafter ble helt på isen. Da arbeiderne senere flyttet fra plantasjene, åpnet noen av disse egne matbutikker der de tilbød shave ice til lokale kunder.
Shave ice i Norge
I Norge er selskapet Laguna Produkter AS landets største produsent og leverandør av shave ice, som det markedsfører under merket Tropical Shave Ice.
Paul Kipsiele Koech
Paul Kipsiele Koech (født 10. november 1981 i Cheplanget i Buret) er en kenyansk friidrettsutøver som har spesialisert seg på 3000 meter hinder. Hans største prestasjoner i internasjonale mesterskap er bronse under sommer-OL 2004 og gull under det afrikanske mesterskapet i 2006, men ble ikke tatt ut til internasjonale mesterskap i sine beste sesonger, 2007 og 2008. Hans personlige rekord på 7.56,37 stammer fra et Golden League-stevne i Roma i 2005, noe som plasserer ham som nr. 5 gjennom alle tider pr. 8. mai 2011 – i et løp hvor han tapte for Said Saeed Shaheen på målstreken. I VM i Helsingfors ble han imidlertid bare nummer sju, seks sekunder bak vinneren Shaheen.
Kipsiele ble ikke tatt ut til VM i Osaka i 2007, men etter VM vant han sesongens eneste Golden League-stevne på distansen med 7.58,80, årsbeste i verden, og vant verdensfinalen i Stuttgart med over sju sekunder. Året etter hadde han også årsbeste i verden med sju sekunders margin, men falt ved vanngravshinderet under det kenyanske uttaket til OL 2008, og ble dermed nummer fire og ikke tatt ut til OL i Beijing. I 2009 ble han igjen bare nummer seks i uttaksløpet, men forbundet ga ham likevel et wild card til VM i Berlin,, men ble bare nummer fire i en tetgruppe hvor alle løp under 8.01,50. Denne sesongen hadde han heller ikke årsbeste i verden, og tapte for verdensmester Ezekiel Kemboi i flere andre stevner, blant annet i Doha, Zürich og Thessaloniki. Kipsiele vant Diamond League 2010 sammenlagt med to seire på seks starter; Kemboi hadde også to seire denne sesongen, men stilte bare opp i fire løp – blant annet ett som Kipsiele vant – og var dermed ett poeng bak i sammendraget. Kipsiele ble imidlertid ikke tatt ut til det afrikanske mesterskapet.
Kipsiele har i alt seks seire i Golden League-stevner mellom 2004 og 2009, fire seire i World Athletics Final mellom 2005 og 2008, og to seire i Diamond League-stevner.
Usedom
Usedom (polsk Uznam) er en øy i Østersjøen på grensen mellom Tyskland og Polen. Den ligger nord for Stettiner Haff, elvemunningen til elva Oder i Pommern. Det meste av øya hører til Tyskland og landkreis Ostvorpommern i Mecklenburg-Vorpommern, bortsett fra den østlige delen og byen Świnoujście (tysk Swinemünde) som har vært en del av Vestpommerske voivodskap siden 1945. Øya har et areal på 445 km², der 373 km² er tysk og 72 km² er polsk. Innbyggertallet på øya er 76 500, 31 500 i den tyske delen og 45 000 i den polske.
Historie
Omkring 400-tallet ble øya bosatt av slavere. Fra 1000-tallet ble området kalt Vorpommern og var en del av Polen. I 1128 aksepterte hertugen av Pommern, Wartislaw I, kristendommen fra Otto av Bamberg. I 1155 ble det opprettet et kloster i Grobe, som i 1309 ble flyttet til landsbyen Pudagla. I mellomtiden ble det opprettet et annet kloster i Crummin og snart var nesten hele øya abbeden sin eiendom.
Etter reformasjonen kom øya inn under hertugen av Pommern igjen. Under tredveårskrigen, den 26. juni 1630, gikk den svenske hæren med kong Gustav II Adolf i land ved Peenemünde. Usedom ble annektert av Sverige etter krigen og var svensk fram til 1720 da den ble solgt for 2 millioner daler til den prøyssiske kongen Fredrik Vilhelm I. I 1740 anla Fredrik II av Preussen havnebyen Swinemünde.
Den lille landsbyen Peenemünde kom i søkelyset under andre verdenskrig da Luftwaffe testet missiler og raketter her, blant annet V-1 og V-2. Tyskerne benyttet seg av tusenvis av slavearbeidere som var krigsfanger i konsentrasjonsleiren på Usedom under krigen.
I 1945 ble den østlige delen av øya sammen med byen og havnen Świnoujście overlatt til Polen etter Potsdamkonferansen. Området ble så befolket med polakker som ble kastet ut av området vest for elva Vestre Bug av Sovjetunionen.
Geografi
Øya er skilt fra naboøya Wolin av Świna-sundet (eller elven) (tysk Swine), som er hovedleien mellom Stettiner Haff og Pommernbukta, en del av Østersjøen. Det sørvestlige sundet mellom øya og fastlandet blir kalt Peenestrom og er en forlengelse av elven Peene, som munner ut i den vestlige delen av Stettiner haff.
Den største byen på øya er Świnoujście (Swinemünde), som har flere innbyggere enn resten av øya. En annen by som har gitt navn til øya, heter Usedom. Den største byen i den tyske delen heter Heringsdorf (tidligere Dreikaiserbäder). Det er mange turiststeder på nordkysten, inkludert Ahlbeck, Heringsdorf og Bansin, i tillegg til Świnoujście og Zinnowitz.
Frederik IX av Danmark
Frederik IX (Christian Frederik Franz Michael Carl Valdemar Georg) (født 11. mars 1899, død 14. januar 1972) var Danmarks konge 1947–1972. Hans valgspråk var Med Gud for Danmark.
Frederik IX var eldste sønn av Christian X og Dronning Alexandrine, han ble født 11. mars 1899 på Sorgenfri slott. Han var konge av Danmark fra 1947 til 1972.
I motsetning til sine forgjengere valgte Fredrik IX å gjøre karriere innen sjøforsvaret i stedet for hæren, og i 1945 ble han utnevnt til kontreadmiral. Han elsket livet på sjøen, og som en riktig sjømann var han selvfølgelig rikt tatovert. Utover tilbøyeligheten for sjøen hadde han en stor forkjærlighet for musikk. Ved flere tilfeller svingte han dirigentstokken over Det Kongelige Kapel, Radiosymfoniorkestret, Tivolis Symfoniorkester og Den kongelige Livgardes Musikkorps. Profesjonelle musikere uttalte den største beundring for kongens musikalitet og hans evner som orkesterleder og musiker.
I okkupasjonsårene var kronprinsparet meget aktive for å styrke det danske. Senere ble det flere reiser rundt om i Danmark samt til Færøyene og Grønland. I sin nyttårstale hadde kongen alltid med en hilsen til sjøfolkene. Med kongeskipet Dannebrog har paret formelig besøkt hver havn i Danmark. Kongen likte også godt å dra på jakt og det ble arrangert mange jakter fra jakthytta i Trend. Utover dette var Fredensborg og Gråsten slott kongefamiliens foretrukne oppholdssteder.
Da kongeparet ikke fikk en sønn, skulle tronen etter daværende tronfølgelov gå til kongens yngre bror, arveprins Knud og deretter til hans eldste sønn, Ingolf. I en del år hadde Folketinget overveiet en grunnlovsendring, men hadde så langt veket tilbake fordi vedtaket krevde at et flertall på 45% av befolkningen måtte stemme ja. Samtidig var det et folkelig press for å få innført kvinnelig arvefølge da det ikke var noen utsikt til at kongeparet fikk en sønn. Daværende danske statsminister Erik Eriksen fikk det lyse innfallet å ta med kvinnelig arvefølge i grunnlovsendringen, så det trolig ville være enklere å få den vedtatt. På tross av anbefalinger fra stort sett hele Folketinget, og tross kongehusets store popularitet, ble grunnloven kun vedtatt med 46% av de stemmeberettigede velgerne. Samtidig ble prosenten satt ned til 40. Uten den kvinnelige arvefølgen ville det neppe lyktes å få forslaget igjennom, og med Tronfølgeloven av 1953 ble prinsesse Margrethe den første i arvefølgen.
Kong Fredrik IX døde 14. januar 1972 etter en kort tids sykeleie og ble gravlagt i Roskilde domkirke.
Fredrik IX var med sitt varme og folkelige vesen i høy grad med på å bryte ned/redusere avstanden mellom kongefamilien og den alminnelige befolkningen. Daværende statsminister Jens Otto Krag utropte hans datter Margrethe II til Danmarks Dronning. Regjeringen inngikk en avtale med Dronning Ingrid at hun kunne fungere som riksforstander.
Dragutin Dimitrijević
Tidlig liv
Dimitrijević ble født i Serbia og gikk på det militære akademiet fra han var 16 år. Han gjorde det så bra på skolen at han ble umiddelbart rekruttert til generalens stab i den serbiske hæren etter han ble uteksaminert. Han spesialiserte seg på terrorisme. Hans militære strategier ble hovedgrunnlaget for den serbiske hæren under balkankrigene.
Attentatene
Misnøyen med Aleksandar Obrenovićs giftemål med Draga Mašin var veldig upopulært fordi Draga ikke hadde noe kongelig bakgrunn, og hadde et tvilsomt rykte. 11. juni 1903 angrep Dimitrijević og noen andre offiserer fra den serbiske hæren slottet og drepte Aleksandar og Draga. Under dette angrepet ble Dimitrijević hardt såret, men overlevde. Tre kuler ble aldri fjernet fra kroppen hans.
Senere planla han også et attentat på Frans Josef I av Østerrike-Ungarn, men dette mislyktes. Det er derfor en mening blant mange historikere at han bistod Unge Bosnia i deres attentat på Franz Ferdinand. Under avhør skal flere ha angitt ham som planlegger av attentatet, men under de påfølgende rettssakene var det ingen som vitnet på dette.
Semitrailer (tilhenger)
En semitrailer er en lang tilhenger som trekkes etter en trekkvogn. Den forreste delen av semitraileren vil ligge over trekkvognens bakerste aksling(er), noe som belaster trekkvognen med ca. 40% av tilhengerens vekt. Semitraileren kobles til trekkvogna med en «king-pin» og «svingskive». Semitrailer er et av de mest brukte transportmidlene innen godstrafikk. Dette fordi det er svært praktisk med kun en åpning – kontra kombinasjonen lastebil og henger, hvor man da må laste/losse bil og henger hver for seg. Mange semitrailere blir benyttet innen termotransport, og de er da utstyrt med ett eller to aggregater for kjøl/frys/varme. En semitrailer i "norsk" størrelse har plass til 33 Europaller (3x11) på gulvet. Ofte settes pallene to i høyden ved hjelp av bommer som holder det øverste laget oppe. Totalt fraktes da 66 paller i en semitrailer. Mange semitrailere har også sideåpning – det vil si at hele den ene langsiden kan åpnes for å lette lasting og lossing av ukurant gods. Ordet semitrailer brukes ofte om hele den sammensatte enheten – altså både trekkvognen og tilhengeren. Maksimal lengde og vekt for trekkvogn med tilhenger i Norge er 17,5 meter og 50 tonn uten dispensasjon fra Statens vegvesen.
Alle disse kombinasjonen bortsett fra brønnsemi finnes i både åpen og lukket versjon. Brønnsemi finnes normalt bare som åpen versjon.
En semitrailer kan også være del av et modulvogntog.
Cristoforo Giacobazzi
Cristoforo Giacobazzi eller Giacobacci, Jacovazzi, Jacovacci, Iacobatius, Jacobazio, Jacobatii (født i 1499 i Roma, død 7. oktober 1540 i Perugia) var en av Den katolske kirkes kardinaler.
Han ble biskop av Cassano i 1523 da hans onkel, kardinal Domenico Giacobazzi, avstod dette bispesetet i hans favør. Det var biskop Octavio de Cesi av Cervia som bispeviet ham, men ikke før den 26. desember 1530. I 1534 ble biskop Cristoforo Giacobazzi datarius i Roma, og året etter medlem av en kommisjon som hadde til oppdrag å reformere den romerske kurie.
Han ble kreert til kardinal 22. desember 1536 av pave Paul III.
Patrick Ewing
Patrick Aloysius Ewing (født 5. august 1962) var en amerikansk basketballspiller, og er nåværende en del av trenerstaben til Orlando Magic i NBA. Han er 213 cm høy og veide 109,1 kg da han spilte. Ewing spilte center på banen for totalt tre klubber.
NBA-karriere
Patrick Ewing er husket som en stor spiller som vant flere priser. Hans NBA-karriere startet i 1985, da han ble trukket opp av New York Knicks som første nykommer til ligaen dette året, og varte helt til 2002. Ewing spilte for New York Knicks helt til år 2000, da han ble byttet til Seattle SuperSonics, men han fikk ikke mye tid i klubben før han allerede neste sesong ble byttet til Orlando Magic. Etter 2001–2002-sesongen la Ewing opp sin profesjonelle karriere som basketballspiller, og har vært trener for Orlando Magic siden.
Marie-Cécile Gros-Gaudenier
Marie-Cécile Gros-Gaudenier (født 18. juni 1960 i Scionzier) er en tidligere alpinist. Hun hadde dobbelt statsborgerskap (for Frankrike og Sveits, men startet for fødelandet Frankrike.
Sesongen 1981/82 gikk hun overraskende til topps i sammendraget i utfordelen av verdenscupen. Doris de Agostini (Sveits), verdensmesteren Gerry Sorensen (Canada) og Holly Flanders (USA) vant to renn hver, men sammenlagtseieren gikk likevel til Gros-Gaudenier, som i starten av sesongen hadde vunnet et utforrenn i Saalbach-Hinterglemm.
Hennes beste plasseringer i internasjonale mesterskap var en 11.-plass i VM 1982 og en 14.-plass i VM 1985. Karrieren var preget av mange skader. Seieren i utforverdenscupen 1982 var karrierens høydepunkt.
Natalja Snytina
Snytina ble olympisk mester i skiskyting under vinter-OL 1994 i Lillehammer. Hun var med på stafettlaget til Russland som vant 4 x 7,5 km stafett for damer, foran Tyskland og Frankrike. De andre på laget var Luiza Noskova, Nadezjda Talanova og Anfisa Reztsova.
16. desember
16. desember er den 350. dagen i året og den 351. i skuddår, og det er 15 dager igjen av året.
Navnedag
Oddbjørn, Oddbjørg – tidligere Adelheid.
Fødsler
Se flere som er født 16. desember i Kategori:Fødsler 16. desember.
Dødsfall
Se flere som døde 16. desember i Kategori:Dødsfall 16. desember.
Bjerkås
Næringsliv
I sentrum av Bjerkås er det en dagligvarebutikk, et gatekjøkken og en frisørsalong. Bedriften Bjerkås Bryggeri har lokaler i området. Vest for Bjerkås ligger det moderne renseanlegget til Vestfjorden avløpsselskap (VEAS). Her lå også Norsk Eternit Fabrikk, som produserte eternitt fra 1942 til 1978.
Natur
Bjerkås naturreservat ble opprettet i 2008 og inneholder flere nasjonalt sjeldne naturtyper som er representative for landskapet i indre Oslofjord.
Geologi
Bergartene i Bjerkås er veldig spesielle; det finnes flere forkastninger og fossiler. Bjerkås er del av Oslofeltet med sedimentære avsetninger fra jordens oldtid, noe som gjør området interessant i internasjonal geologisk sammenheng.
Karun Chandhok
Karun Chandhok (tamilsk: கருண் சந்தோக், født 19. januar 1984 i Madras, India) er en indisk racerfører. Han kjørte i Formel 1 for Hispania Racing i, og var i test- og reservefører for Lotus. Han kjørte tidligere tre sesonger i GP2, hvor han vant to løp. Chandhok vant Formel 2000 Asia-mesterskapet i 2001 og han ble også mester i den første sesongen av Formula Asia V6 by Renault i 2006.
Tidlig karriere
I 2000 vant Chandhok Formel Maruti-mesterskapet med seier i syv av ti løp og pole position og raskeste runde i alle ti løpene. I 2001 ble han mester i Formel 2000 Asia for Team India Racing, som den yngste vinneren av mesterskapet noensinne.
Chandhok testet i 2001 med mesterlaget Carlin Motorsport i britisk Formel 3. Han kjørte i 2002 for laget T-Sport i mesterskapets National class, den nest høyeste klassen, og kom på sjetteplass i sammendraget. Han ble hos T-Sport i National Class også i 2003 og avsluttet sesongen på tredjeplass i mesterskapet. I 2004 gikk Chandhok opp til hovedserien i britisk Formel 3 med T-Sport, og kom på 14.-plass i mesterskapet. Samme år kjørte han også de siste to rundene av World Series by Nissan for RC Motorsport, sammen med landsmannen Narain Karthikeyan. Han fikk en fjerdeplass i det siste løpet på Jerez som beste resultat.